Залатая Горка

[250px|thumb|[Касцёл Святой Тройцы на Залатой Горцы|Касцёл Найсвяцейшай Тройцы — сімвал Залатагорскага прадмесця]]
**Залата́я Го́рка, Залатаго́рскае прадмесце** — гістарычны раён Мінска, размешчаны ў заходняй частцы горада, на ўсход ад Гарадскога сада і Захар’еўскага моста, вакол Залатагорскіх каталіцкіх могілак.

На захадзе ад Залатой Горкі размяшчаецца цэнтральны раён Новае Места, на паўночным захадзе — Траецкае прадмесце, на паўночным усходзе — Камароўка, на ўсходзе — Вялікая Сляпянка, на паўднёвым усходзе — Доўгі Брод, на поўдні — Стромкі (Круты) Бераг.

## Гісторыя 
. Чэслаў Манюшка, 1840 г.]]
У пачатку XIX стагоддзя непадалёку ад вёскі Камароўка знаходзіўся самы вялікі ўзгорак у акрузе — Залатая Горка. Існуе некалькі версій паходжання гэтай назвы. Паводле адной з іх, такую назву горка атрымала ад залацістага восеньскага лісця мясцовага кляновага гаю. Другая версія тлумачыць паходжанне назвы тым, што быццам бы ў гэтай мясціне знаходзілі шмат залатых скарбаў. Паводле іншай легенды, назва мясціны звязаная з паданнем пра вялікую горку залатых манет, што былі сабраныя мясцовым ксяндзом у часе лютавання эпідэміі халеры. Грошы, згодна з паданнем, пайшлі на будаўніцтва касцёла ў гонар Святога Роха — абаронцы людзей і жывёлін ад эпідэмічных захворанняў.

У 1790 годзе ў гэтай частцы горада былі адкрытыя каталіцкія могілкі, пабудаваная драўляная капліца, а ў 1864 годзе быў узведзены мураваны касцёл Святога Роха.

Паводле беларускага падарожніка і краязнаўца Паўла Шпілеўскага, у сярэдзіне XIX ст. Залатая Горка (або «Злота Горка») была адметная «ягаднымі палямі і гуляннямі на іх у пэўную пару года».

У пачатку XX ст. Залатая Горка ўваходзіла ў трэцюю паліцэйскую частку горада. Цераз прадмесце праходзілі Захар'еўская (цяпер частка праспекта Незалежнасці), Даўгабродская (Казлова), Белацаркоўная, Красная і Правіянцкая (Захарава), Маляўшчынская (паводле вёскі Маляўшчына), Сляпянская (абедзве не захаваліся), Могілкавая (Смалячкова), Залатагорская (Чырваназоркавая), Шпітальная (Фрунзэ) вуліцы, Залатагорскі і Лагойскі завулкі.

У 1916 годзе ў раёне Залатой Горкі было адкрытае трэцяе па ліку мінскае паштовае аддзяленне.

### Старыя адрасы 
* *Другі Шпітальны завулак, 2, дом Мерыканці.* Дзённы прытулак «Яслі». Існаваў з 1 студзеня 1905 годзе. Цяпер там стаіць Дом літаратара Саюза пісьменнікаў Беларусі (рог вуліц Фрунзэ і Румянцава, 5/2).
* *Горны завулак.* Завод мазаічных вырабаў Судніка, нацыянальна-свядомага беларускага прамыслоўцы. Прадпрыемства знаходзілася ля Вайсковых могілак.
* *Залатая Горка*. Касцёл Святога Роха. Узведзены ў пачатку 1860-х гадоў на месцы драўлянай капліцы. У чэрвені 1941 гарэў. У 1984 годзе завершаная рэстаўрацыя храма. У наш час касцёл дзейнічае.
* ''Захар'еўская 133, дом Ржэцкай''. Тут, у кватэры П. В. Румянцава 1—3 сакавіка 1898 года адбыўся 1-ы з’езд РСДРП. У гэтым будынку 14 сакавіка 1923 года быў адкрыты Дом-музей I з'езда РСДРП (праспект Незалежнасці, 31а). У перыяд Другой Сусветнай вайны спалены. У 1948 годзе адноўлены, перанесены бліжэй да ракі Свіслач.
* *Першы Шпітальны завулак, дом Параф’яновіча.* У 1977—1878 гадах тут збіраўся народніцкі гурток Зямля і Воля. Гэта першая мінская рэвалюцыйная штаб-кватэра месцілася ў раёне сучаснага кінатэатра «Мір».
* *Правіянцкая, 11, дом Бохана.* Дарафей Бохан — вядомы ў горадзе пісьменнік і журналіст, даследчык фальклору і тутэйшай мінуўшчыны. За выступленне ў друку супраць земскіх начальнікаў у 1908 годзе сядзеў у мінскай турме. Яго дом стаяў у раёне цяперашняга інстытута замежных моў.
* *Сляпянская, 6, дом Кастравіцкай.* Домаўладальніцай з’яўлялася Дар’я Кастравіцкая, жонка Каруся Каганца, самабытнага беларускага пісьменніка, грамадскага дзеяча і мастака. Цяпер Сляпянскай вуліцы не існуе.
* *Шпітальная, дом Насовічаў.* У 1879 годзе тут знаходзілася бібліятэка чорнаперадзельцаў. Будынак месціўся ў раёне цяперашняй плошчы Перамогі, каля кавярні «Бярозка».

## Сучаснасць 
Тапонім Залатая Горка ў Мінску захаваўся. У 1987 годзе такую назву атрымала вуліца, што была пракладзеная пасля Другой сусветнай вайны па колішнім прадмесці, захаваўся і Залатагоркі касцёл Найсвяцейшай Тройцы (касцёл Святога Роха).

## Галерэя 
### Касцёл Найсвяцейшай Тройцы 

Miensk, Załataja Horka, Trajecki. Менск, Залатая Горка, Траецкі (J. Kuračynski, 1870-79).jpg|1870-я гг.
Miensk, Załataja Horka. Менск, Залатая Горка (1900).jpg|1900 г.
Miensk, Załataja Horka, Trajecki. Менск, Залатая Горка, Траецкі (S. Niakrasaŭ, 1903).jpg|1903 г.
Miensk, Załataja Horka, Trajecki. Менск, Залатая Горка, Траецкі (1900-04).jpg|1900—04 гг.

Miensk, Załataja Horka, Trajecki. Менск, Залатая Горка, Траецкі (A. Paŭłovič, 1904-09).jpg|1904—09 гг.
Miensk, Załataja Horka. Менск, Залатая Горка (1904-09) (4).jpg|1904—09 гг.
Miensk, Załataja Horka, Trajecki. Менск, Залатая Горка, Траецкі (1904-09).jpg|1904—09 гг.
Miensk, Załataja Horka. Менск, Залатая Горка (1904-09) (3).jpg|1904—09 гг.

Miensk, Załataja Horka, Kaplica. Менск, Залатая Горка, Капліца (1908).jpg|1908 г.
Miensk, Załataja Horka, Trajecki. Менск, Залатая Горка, Траецкі (1908) (2).jpg|1908 г.
Miensk, Załataja Horka. Менск, Залатая Горка (1907) (2).jpg|1909 г.
Miensk, Załataja Horka. Менск, Залатая Горка (1907) (4).jpg|1909 г.

Miensk, Załataja Horka, Trajecki. Менск, Залатая Горка, Траецкі (1912).jpg|1912 г.
Miensk, Załataja Horka. Менск, Залатая Горка (1914).jpg|1914 г.
Miensk, Załataja Horka, Trajecki. Менск, Залатая Горка, Траецкі (1916).jpg|1916 г.
Miensk, Załataja Horka. Менск, Залатая Горка (1917).jpg|1917 г.

Miensk, Załataja Horka, Trajecki. Менск, Залатая Горка, Траецкі (1901-17).jpg|да 1918 г.
Miensk, Załataja Horka, Trajecki. Менск, Залатая Горка, Траецкі (1901-17) (2).jpg|да 1918 г.
Miensk, Załataja Horka. Менск, Залатая Горка (1918).jpg|1918 г.
Miensk, Załataja Horka. Менск, Залатая Горка (1920-29).jpg|1920-я гг.

### Іншае 

Miensk, Załataja Horka, Zacharaŭskaja-Daŭhabrodzkaja. Менск, Залатая Горка, Захараўская-Даўгабродзкая (1930-39).jpg|Інтэрнат, 1930-я гг.
Miensk, Załataja Horka, Zacharaŭskaja-Daŭhabrodzkaja. Менск, Залатая Горка, Захараўская-Даўгабродзкая (1937).jpg|Дом спецыялістаў, 1937 г.
Miensk, Załataja Horka, Zacharaŭskaja-Daŭhabrodzkaja. Менск, Залатая Горка, Захараўская-Даўгабродзкая (1937) (2).jpg|Дом спецыялістаў, 1937 г.
Miensk, Załataja Horka, Zacharaŭskaja. Менск, Залатая Горка, Захараўская (1937) (2).jpg|З боку Круглай плошчы, 

Miensk, Załataja Horka, Daŭhabrodzkaja. Менск, Залатая Горка, Даўгабродзкая (08.1939).jpg|Жылы дом на Даўгабродскай, 1939 г. 
Miensk, Załataja Horka, Zacharaŭskaja-Ślapianskaja. Менск, Залатая Горка, Захараўская-Сьляпянская (1940).jpg|Жылы дом, 1940 г.
Miensk, Załataja Horka, Zacharaŭskaja-Daŭhabrodzkaja. Менск, Залатая Горка, Захараўская-Даўгабродзкая (07.1941).jpg|ліпень 1941 г.
Miensk, Załataja Horka, Zacharaŭskaja-Daŭhabrodzkaja. Менск, Залатая Горка, Захараўская-Даўгабродзкая (25.06.1941).jpg|Аэрафатаздымак, 

## Гл. таксама 
* Залатагорскія могілкі

## Зноскі 
## Літаратура 
* Шыбека З.В., Шыбека С.Ф. Мінск: Старонкі жыцця дарэв. горада/ Пер. з рускай мовы М.Віжа; Прадмова С.М. Станюты. — Мн.: Полымя, 1994. — 341 с. [1] асобн. арк. карт.: іл. ISBN 5-345-00613-X.
* Памяць: Гіст.-дакум. хроніка Мінска. У 4 кн. Кн. 1-я. — Мн.: БЕЛТА, П15 2001. — 576 с.: іл. ISBN 985-6302-33-1.
* Гісторыя Мінска. 1-е выданне. Мінск. БелЭн. 2006. — 696 с. ISBN 985-11-0344-6.
* Іван Сацукевіч. Тапанімія вуліцы і плошчаў Менска ў ХІХ — пачатку ХХ стст. // «Беларускі калегіюм», 4 чэрвеня 2008.
* Ростислав Боровой. Минские пригороды XVI — начала XX века // Архитектура и строительство. — 2008. — № 11. — С. 46—50.
* Вячеслав Бондаренко. Названия минских улиц за последнее столетие: тенденции, загадки, парадоксы  // Минск старый и новый

## Спасылкі 
Катэгорыя:Гістарычныя раёны Мінска